Cele două perechi de tuneluri gemene vor avea în total 24 de kilometri, 12 kilometri pe sens, și fac parte din proiectul de reabilitare a liniei de cale ferată Brașov-Simeria pentru a permite circulația cu viteza de 160km/oră.
Tuneluri gemene Ormeniș, cu o lungime de 6,9 kilometri fiecare, sunt localizate între Racoș și Ormeniș. A doua pereche de tuneluri, Homorod, va fi între Racoș și Homorod și fiecare tunel va avea 5,1 kilometri lungime. Galeriile vor avea un diametru de aproape 9 metri.
Tunelurile Ormeniș și Homorod vor fi săpate de patru TBM (Tunnel Boring Machine), primul astfel de utilaj, denumit Eleni, începând ieri săpăturile. Aceste utilaje au capacitatea de a săpa 10-15 metri pe zi.
Întreg proiectul ar urma să fie finalizat în 2027.